hu hu hu de hu hu de hu fr sk hu sv hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu de hu en hu hu hu hu fr hu hu hu hu hu fr hu hu hu hu hu hu hu hu hu hu hu hu hu hu hu hu hu hu hu it sk hu hu hu hu hu hu hu hu en hu hu hu hu hu hu hu hu hu hu en hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu
Derékfájás okai és kezelése - Fájdalomközpont
1015 Bp. Ostrom utca 16. 1149 Bp. Csömöri út 18.
Rendelőnk hétfőtől-péntekig 8:00 - 20:00 között érhető el!
A derékfájás okai és kezelése - FájdalomKözpont
A gerinc eredetű panaszok leggyakrabban a derékban jelentkeznek, derékfájás, merevség és/vagy zsibbadás tüneteivel. A derékfájdalom széleskörűen érinti az embereket, öt felnőttből négynél már jelentkezett élete folyamán. A derék fájdalmának kialaulásához sok tényező vezethet, az első panaszok jellemzően 30. életév fölött jelennek meg.
A gerinc egy érzékeny része a testnek, mivel kettős feladatot lát el: nagy terhelés alatt nagy kiterjedésű mozgás biztosítása, miközben a csigolyák közti réseken keresztül lépnek ki az idegkötegek. Korunk mozgásszegény és hosszantartó állással, illetve üléssel telített életmódja tovább rontja a helyzetet. Gerincoszlopunk legjobban megterhelt szakasza az ágyéki gerinc, a derék. Ennek megfelelően gyakoriak a betegségei is. Ezeknek a leggyakoribb tünete a derékfájdalom, derékfájás.
A derékfájás a gerinc felépítésének összetettségéből adódóan több különböző okra vezethető vissza. A derékproblémák legáltalánosabb okai a túlnyújtott hátizmok és gerincízületi szalagok, a túlságosan összenyomott porckorongok és a gerinckörnyéki izmok túl kemény, görcsös állapota.
Az egyre erősödő derékfájdalom többnyire izom eredetű fájdalom. Amennyiben a gerinccsigolyák kimozdulnak a helyes, szimmetrikus állapotukból, a szervezet megpróbálja automatikusan korrigálni azt. Ilyenkor a csigolyák melletti izomkötegek állandóan dolgoznak, görcsös feszítéssel igyekeznek a csigolyákat a megfelelő pozíciójukban tartani. A szervezet önmagában a problémát nem képes kezelni, de rögzíteni igen, hogy ne történjen nagyobb baj átmenetileg. Ezért tartós, visszatérő derékfájdalom esetén mindig szakorvoshoz kell fordulni. Fontos a fájdalom okainak felderítése, hogy a lehető legadekvátabb legyen a mozgásszervi megbetegedés kezelése.
A leggyakrabban jelentkező betegség a lumbágó, melyet közönséges derékfájásnak is nevezhetünk. Ebben az esetben nincs idegrendszeri tünet, mint a porckorongsérvnél. Ebben az esetben igen heves, minden mozdulatra kínzó fájdalom jelentkezik. Jellemző rá, hogy álló helyzetben a derékfájással küszködő kényszerhelyzetet vesz fel, mozgása jelentősen beszűkül.
A derékfájás gyakori oka a csigolyatesteket összekötő nyúlványok apró ízületinek porckopás (artózis). Ekkor az ízületeket borító porcfelszín elvékonyodik, töredezetté válik, majd lassan felszívódik. A porcfelszín hiányában az ízületben olyan részek surlódnak, amelyek természetes helyzetben nem, ez okozza a fájdalmat. Az ilyen eredetű derékfájdalom esetén jellemző, hogy pihenésre csökken, rellegi derékmerevséggel jár, ami a mozgás hatására enyhül. Bővebben a porckopásról itt.
A porckorongsérv ritka, de a legsúlyosabb derékfájás kiváltó betegségek egyike. A porckorongok a gerinccsigolyák között találhatóak meg. Legfőbb feladatuk két csigolya közötti távolság fenntartása. A porckorong rugalmas, alakját változtatni képes képlet. A porckorong teszi lehetővé a gerincoszlop rugalmas, stabil mozgásait. Porckorongsérvről akkor beszélünk, hogyha a porckorong elveszíti tartását és kitüremkedik, azaz nyomás alá helyezi a gerincből kilépő idegeket. Bővebben a gerincsérvről itt.
A derékfájás okozója lehet isiász betegség is (ülőidegzsába). Ez a gerincsérvnek az a formája, amikor a porckorong az ülőideget (nervusz iszkiádikusz) nyomja. A farpofákba és az alsó végtagba kisugárzó fájdalom jellemzi, egyéb tünetek kíséretében. Bővebben az isiászról itt.
A derékfájdalom mögött számos ok lehet. Az eltérő okok esetén is leggyakoribb tünet maga a fájdalom, így annak a kiderítésében, hogy mely betegség állhat a derékfájás megjelenésében, a fizikális vizsgálaton túl és az alapos anamnézis felvételén kívül gyakran szükséges laborvizsgálatok elvégzése, illetve képalkotó diagnosztikai eszközök használat (CT, MR, RTG).
Fáj a lába? Lehet, hogy a gerince okozza!
A láb fájdalmait, a kellemetlen zsibbadást, égő érzést sokféle betegség okozhatja, de az is előfordulhat, hogy a háttérben a gerinc kóros elváltozása áll. Ilyen esetben a pihentetés, a fájdalomcsillapítók szedése, a krémekkel való kenegetés ...
Az első lépés mindig az, hogy kiderüljön, hogy mi áll a fájdalom hátterében, hogy a legmegfelelőbb kezelést lehessen alkalmazni. A derékfájás kezelésénél csak ritka esetben kell a műtéti megoldást választani, például súlyos porckorongsérv esetén. A fájdalom felépésekor és a mozgáskorlátozottság keletkezésekor a legfontosabb a pihentetés, a derék tehermentesítése. Ezt fekvő helyzetben kell megtenni, a lábakat felpolcolni.
A derékfájás okától függően, más-más kezelés lehet a legmegfelelőbb. Érdemes a természetes fájdalomcsillapítás kezelési lehetőségeit követni.
Természetes fájdalomcsillapítás körébe sorolható mindazon fájdalomcsillapító módszer, mely a szervezet természetes működésén, a szervezet öngyógyító folyamatainak felhasználásával fejti ki fájdalomcsillapítás hatását.
GUNA MD kollagén terápia
mechano-dinamikai állapotot helyreállító eszközök használata
Akut derékfájás esetén az aktív életforma megtartása ajánlott. Kutatások alapján az aktív életforma megtartása (önmagában, vagy más egyéb terápiákkal együtt) csökkenti a mozgáskorlátozottságot, fájdalmat és a munkából való kiesés idejét az ágynyugalomban (önmagában, vagy más egyéb terápiákkal együtt) lévő csoporthoz képest és meggyőző bizonyítékokat talál arra nézve, hogy az aktív életformájú betegcsoport felépülése gyorsabb, ezáltal a munkából való kiesés is rövidebb.1
A derékfájás mérséklődésével csak fokozatosan szabad terhelni, általánosságban kímélni kell a derekat. A fájdalom megszűnése után minden esetben szükséges gyógytornával megerősíteni a gerincoszlop mellett futó izomkötegeket, a betegségek kiújulásának elkerülése érdekében!
Derékfájás kezeléséről bővebben itt olvashat. >>
Dr. Arnold Dénes Arnold MSc
sebész, fájdalomspecialista, hialuronsav szakértő, neurálterápia-, akupunktúra-, HKO/TCM szakorvosa, minősített oktató
Hosszú ideje fennálló fájdalmak
Keleti és nyugati orvoslás ötvözése
Kollagen injekció és hialuronsav injekció szakértő
Kizárólag felnőtt ellátás (18 éves kor felett)
Visszalépés az előző oldalra...
Ez a weboldal sütiket (cookie) használ a látogatói élmény javítása érdekében, releváns hirdetések jelenítése, küldése miatt és az oldal forgalmának elemzése céljából. A sütik az Ön böngészojében tárolódnak, segítségükkel tudunk személyre szabott szolgáltatásokat nyújtani. A sütik beállítását Ön bármikor módosíthatja. Az Uniós jogszabályok értemében, kérjük, hogy az ELFOGADOM gombra kattintva engedélyezze a sütik használatát vagy zárja be az oldalt.
Kérjük mielőtt felteszi kérdését, olvassa el az eddig feltett kérdéseket, és az azokra adott válaszokat ITT.
Hozzájárulok az üzenet megjelenéséhez
Az oldalon feltüntetett árak az ÁFÁ-t tartalmazzák!
Copyright © 2022 • FájdalomKözpont
Tájékoztatjuk tisztelt pácienseinket, hogy a hatályban lévő jogszabályok szerint rendelőinkben továbbra is kötelező a maszk használata mind az ott dolgozók, mind pedig a hozzánk érkező betegek és kísérőik számára. Kérjük szíves megértésüket és az előírás betartását!